
Digitális aktuátor senzorrendszer fejlesztése önvezető modell autókhoz

Napjainkban a vezetéstámogatási rendszerek fejlesztésének talán a legfőbb ágai a szenzor fejlesztés és a szenzor integráció. A szenzorok két csoportba sorolhatóak, perceptuálisak és aktuátor vissszajelző szenzorok. Az önvezető autók tervezése és legyártása költséges, és időigényes folyamat, ezért minden lehetőséget, ami időt és pénzt spórolhat, érdemes kipróbálni. A szenzorok tesztelése és az adatgyűjtés egy roppant kritikus pontja a fejlesztésnek. Ha nem képes az akadályokat megfelelően észlelni az autónk, az akár a teljes rendszert és annak környezetét is veszélyeztetheti. Ezen folyamatok költséghatékonyabbá, biztonságosabbá és egyszerűbbé tétele miatt egyre többen döntenek úgy, hogy kicsinyített, modell autókon tesztelik le új ötleteiket, technológiáikat. Nem mellesleg a modell méretben a hallgatóknak lehetőségük van kézzel foghatóbb formában megismerkedni és elsajátítani az 1:1 arányú autóknál is használt technológiákat.
A labor kutatásunk során egy digitális aktuátor szenzorrendszer fejlesztésén dolgozunk. Jelen munkánkban egy egyedi kerék szögelfordulás, valamint egy kerekenként sebességet mérő szenzort terveztünk és ennek a prototípusán dolgozunk. Az elkészült érzékelők alkatrészeit 3D nyomtatóval készítettük el. Ezeket a modellautóra lehet rögzíteni és adatokat lehet vele gyűjteni. A kerékelfordulás mérését egy automata kerékirány kalibráló programhoz, valamint a pontosabb mérések és kormányzás érdekében készítjük. A hely szűkössége miatt a kerék összekötő rudat is újra kellett terveznünk. A kész szenzorhálózatot és a programot egy valós méretű önvezető autó is hasznosíthatja. A sebességmérő szenzor az egyik leglényegesebb eszköz az autóiparban. Ennek segítségével meg tudjuk állapítani az autó haladási sebességét. Ezeket a szenzorokat kerekenként szereltük fel. Az implementáció jellegéből adódóan és a differenciálmű működési elvét alapul véve számos egyéb mérőszám is megállapítható, valamint képesek vagyunk mérni a többi szenzor pontosságát is.
<ccs2012>
<concept>
<concept_id>10010583.10010588.10010559</concept_id>
<concept_desc>Hardware~Sensors and actuators</concept_desc>
<concept_significance>500</concept_significance>
</concept>
</ccs2012>



